Document ID: 31998R2633

KOMISSION ASETUS (EY) N:o 2633/98,
annettu 8 päivänä joulukuuta 1998,
hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä annetun komission asetuksen (EY) N:o 2300/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä 25 päivänä kesäkuuta 1997 annetun neuvoston asetuksen (EY) N:o 1221/97 (1), sellaisena kuin se on muutettuna asetuksella (EY) N:o 2070/98 (2), ja erityisesti sen 5 artiklan,
sekä katsoo, että
komission asetuksessa (EY) N:o 2300/97 (3), sellaisena kuin se on viimeksi muutettuna asetuksella (EY) N:o 1472/98 (4), vahvistetaan tarvittavat tuotannon ja kaupan pitämisen parantamista koskevien toimenpiteiden täytäntöönpanosäännökset,
kansallisten ohjelmien toimenpiteiden ja yhteisön eri politiikkojen mukaisesti täytäntöönpantujen muiden toimenpiteiden, jotka johtuvat erityisesti maatalous- ja elintarvikealojen tutkimuspolitiikkojen yhteistoiminnasta annetuista asetuksista, välinen johdonmukaisuus on varmistettava ohjelmien täytäntöönpanon yhteydessä; tukien yhdistämisestä johtuvia liian suuria tukia ja toimenpiteiden määrittelyn ristiriitaisuuksia on vältettävä, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2300/97 seuraavasti.
Korvataan 4 artiklan 3 kohta seuraavasti:
"3. Samaa toimenpidettä ei saa rahoittaa yhtaikaa sekä asetuksen (EY) N:o 1221/97 että neuvoston asetuksissa (EY) N:o 950/97 (*), (EY) N:o 951/97 (**) ja (EY) N:o 952/97 (***) säädetyn yhteisön tukijärjestelmän nojalla, että tämän asetuksen 2 artiklan 3 kohdassa mainituista tutkimusta ja teknologian kehittämistä koskevista yhteisön ohjelmista.
(*) EYVL L 142, 2.6.1997, s. 1.
(**) EYVL L 142, 2.6.1997, s. 22.
(***) EYVL L 142, 2.6.1997, s. 30."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1998.

Labels: 7
3
17
15